NaiveNeuron/SloPal huggingface dataset:
L. Szigeti, poslanec: (2009-10-28):
Predseda Národnej rady Slovenskej republiky konštatoval, že návrh zákona spĺňa všetky náležitosti podľa rokovacieho poriadku a podľa legislatívnych pravidiel na jeho prerokovanie v Národnej rade Slovenskej republiky. S ohľadom na oprávnenia, ktoré pre mňa ako spravodajcu výboru vyplývajú odporúčam, aby sa Národná rada Slovenskej republiky po rozprave o návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady odporučí predmetný návrh zákona prerokovať v druhom čítaní. V prípade, ak sa Národná rada Slovenskej republiky rozhodne návrh zákona prerokovať v druhom čítaní podľa § 74 ods. 1 zákona o rokovacom poriadku v súlade s návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelanie, mládež, vedu a šport. Za gestorský výbor navrhuje predseda Národnej rady Slovenskej republiky určiť Výbor Národnej rady Slovenskej republiky pre vzdelanie, mládež, vedu a šport s tým, aby výbory, ktorým bol návrh zákona pridelený ho prerokovali v lehote do 30. novembra 2009 a gestorský výbor do 1. decembra 2009. Pán predseda, ďakujem, skončil som svoju spravodajskú informáciu. Odporúčam otvoriť rozpravu k návrhu zákona a hlásim sa do rozpravy ako prvý.
Záhumenský, Marian, poslanec NR SR (2014-01-30):
Ďakujem pekne. Pán poslanec Lipšic musím plne súhlasiť s vaším výrokom a dovolím si ho odcitovať: „Je úplne jedno, kto pácha trestnú činnosť, akú má farbu pleti, polícia musí aj tak zasiahnuť.“ Ja sa chcem spýtať, akú má šancu slušný človek alebo občan tejto krajiny, ak sa ocitne v jeho okolí alebo obydlí neprispôsobivá skupina občanov? Ja vám vymenujem jeho možnosti, po prvé, buď ten svoj dom predá a odsťahuje sa odtiaľ, predá ho za smiešnu cenu, lebo stráca hodnotu, alebo ten dom, kde sa prisťahovali neprispôsobiví občania, odkúpi za nehoráznu sumu, ktorá nemá nič spoločné s trhovou cenou, alebo mu praskne v hlave a urobí to, čo urobil Harman, keď vystrieľal neprispôsobivých občanov, čo sa môže stať, keby to niekto zažil, že žije roky terorizovaný neprispôsobivými občanmi, sa nečudujem, že niekomu prasknú nervy, alebo spácha samovraždu, alebo žije peklo na zemi. To sú možnosti slušného občana. Alebo je tu piata možnosť, že príde štát a jeho výkonná zložka moci, a to je, polícia a zabezpečí jeho ústavné právo na pokojný život. A ja si myslím, že toto je tá možnosť, ktorú musí vykonať zložka moci aj štát, aj vláda, aj všetci, aj Národná rada, podporovať to. A musíme spraviť všetko pre to, aby výkonná zložka moci mohla zasiahnuť. Súhlasím s vami, s ďalšou vetou, polícia sa nemôže báť zasiahnuť, aj keď na to má dôvod. Ja sa pýtam, čo táto schôdza priniesla? Nepriniesla ďalšiu neistotu do radov policajtov, ktorí sú nasadení v ťažkom prostredí vo veľkej skupine neprispôsobivých občanov a majú zasiahnuť? To neurobí to, že bude veľmi oveľa viacej zvažovať, či môžu zasiahnuť, aj keď je na to pádny dôvod, že sú napádaní, palicami, kameňmi a že sa budú báť zasiahnuť, lebo Národná rada ich bude kritizovať? Nespôsobili sme práve tento krok, kde polícia má ukázať svoju silu a že má nastoliť poriadok, že to bude ešte väčší problém? Ďakujem.
Sulík, Richard, predseda NR SR (2011-03-24):
Posledný písomne prihlásený rečník je pani poslankyňa Rosová. Nech sa páči.
Bugár, Béla, podpredseda NR SR (2019-05-10):
Pani spravodajkyňa? Nie. Ďakujem. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich, tlač 1428. Pán minister, nech sa páči, máte znovu slovo. (Rokovanie o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1428.)
Laurenčík, Milan, podpredseda NR SR (2021-07-23):
Ďakujem veľmi pekne. V tejto chvíli prerušujem rokovanie o tomto bode programu a budeme pokračovať hlasovaním. (Zaznievanie gongu.) Vážené panie poslankyne, vážení páni poslanci, budeme pokračovať v prerušenom rokovaní hlasovaním v prvom čítaní o vládnom návrhu zákona... (ruch v sále), prosím, kľud v sále, aby sme vedeli o čom hlasujeme. (Zaznievanie gongu.) Budeme pokračovať hlasovaním o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní, tlač 615, bod 4 schváleného programu. (Hlasovanie o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 615.) Spravodajcom je člen výboru pre hospodárske záležitosti pán poslanec Peter Vons. Prosím ho, aby uvádzal hlasovanie. (Ruch v sále.) Pán poslanec Peter Vons. Kolegyne, kolegovia, hlasovanie uvedie kolega pán poslanec. Nech sa páči.
Mihál, Jozef, poslanec NR SR (2016-11-28):
Ďakujem, ja sa chcem pána poslanca Tittela spýtať na bod z jeho pozmeňovacieho návrhu, bod 7, kde teda vlastne dochádza k zásadnej zmene pri výške príspevku športom, kde sa teda vyčleňuje osobitne futbal 17 % a osobitne hokej 13 %, to je neuveriteľne dôležitá zmena podľa môjho názoru, ktorá sa takýmto spôsobom sekundu, obrazne povedané, pred hlasovaním tu objavuje, a chcem sa len teda spýtať, či táto závažná zmena bola aspoň prekonzultovaná s tými zväzmi, ktorých sa to týka, čiže najmä s futbalovým a hokejovým, a keď bola, tak aké k tomu zaujali stanovisko, lebo vy vlastne zafixovávate bez ohľadu na počty športovcov úspechy a tak ďalej, futbal 17, hokej 13 a ostatní si prerozdelia tých 50 % podľa toho doterajšieho vzorca, množstva titulov, športovcov, mládeže a podobne. No a potom ešte druhá poznámka k tomu, čo ste hovorili, tie veľké zväzy ako futbalový si môžu, majú zdroje na to alebo ľudí na to, aby si marketingovo ošetrili povedzme sponzorov a podobne, no ja som to nechcel povedať, ale už keď to tu zaznelo, ja som očakával, že sa v tejto novele dotiahne sponzoring napríklad, kde to je tak vlastne zlé, ako sa v praxi ukazuje, že tých sponzorov športové kluby, športové zväzy fakticky nemôžu získavať z dôvodu, že ministerstvo financií si presadilo svoj pohľad, taký ten daňovo-účtovnícky, na túto problematiku, čo v praxi znamená, že nevieme do športu dotiahnuť žiadneho sponzora, sponzora, nemyslím tým reklamného partnera, ale sponzora, pretože pravidlá pre poskytovanie a čerpanie sponzorského sú v praxi jednoducho nevykonateľné, keď sa nad tým nadrobno zamyslím a... (Prerušenie vystúpenia časomerom.)
Laurenčík, Milan, podpredseda NR SR (2020-12-01):
Toto bolo posledné vystúpenie v rozprave. Preto vyhlasujem rozpravu za skončenú a chcem sa spýtať, či chce zaujať k rozprave stanovisko pán navrhovateľ. Pán podpredseda, nech sa páči, máte slovo.
Paška, Pavol, predseda NR SR (2012-12-05):
Dámy a páni, budeme pokračovať v prerušenom rokovaní o vládnom návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov . Poprosím pani ministerku zdravotníctva, aby zaujala svoje miesto, pán spravodajcu, aby zaujal svoje miesto. Nech sa páči, pán poslanec Kuffa do rozpravy.
Hrnčiar, Andrej, podpredseda NR SR (2018-12-13):
Pán Poliačik.
Zmajkovičová Renáta, podpredsedníčka NR SR (2013-03-15):
Kolegyne, kolegovia, poprosím vás, ktorí chcete počúvať vystúpenie pána poslanca Hlinu, takže zotrvajte v sále, tí, ktorí nie, poprosím diskutovať mimo rokovacej sály.
Blanár, Juraj, podpredseda NR SR (2022-03-30):
Pán poslanec Jarjabek s faktickou poznámkou.
Mierna, Anna, poslankyňa NR SR (2020-06-09):
Pán predsedajúci, dajte hlasovať o návrhu zákona ako celku s odporúčaním gestorského výboru schváliť.
O. Nachtmannová, poslankyňa: (2008-05-22):
Ďalej budeme hlasovať o pozmeňujúcich návrhoch pána poslanca Ivanča. Pán poslanec žiadal hlasovať spoločne o všetkých bodoch. Upozorňujem však, že o bode 8 nemôžeme hlasovať, lebo sme schválili bod 46 spoločnej správy. Takisto nemôžme hlasovať o bode 17, lebo sme schválili bod 144 spoločnej správy a nemôžeme hlasovať ani o bodoch 18 a 21, lebo sme schválili bod 185 spoločnej správy. Takže budeme hlasovať o bodoch 1 až 7, 9 až 16, 19 a 20.
Pčolinský, Peter, podpredseda NR SR (2023-05-25):
Ďakujem. Poprosím teraz spravodajcu... Zmizol. (Reakcia z pléna.) Nebola rozprava. (Reakcie z pléna.) To nebolo úvodné slovo? (Reakcia z pléna.) Aj tak tu musíš byť. Dobre. Ospravedlňujem sa. Ja som myslel, že ešte, dobre, ale v poriadku. (Reakcia z pléna.) Len ty musíš byť tu. Ty nemôžeš byť vonku. Takto, aby bolo jasné (povedané so smiechom), navrhovateľ a spravodajca musia vždy byť pri predkladaní zákona. Nemôžu byť preč. Musia byť tu v tejto sále, hej. Čiže faktická poznámka, pani poslankyňa Vorobeľová, nech sa páči.
Mizík, Stanislav, poslanec NR SR (2020-04-29):
Ďakujem za slovo. Pani Leščáková, ďakujem za kultivovaný prejav, ale dovolím si zopár poznámok. V mnohých školách, zvlášť v regiónoch, ktoré majú prezývku nerozvinuté, narazia vaše zaškoľovacie triedy na kapacitné možnosti. Ako vždy dám príklad z praxe, lebo ja som človek z praxe. V mojej škole už aj sklad bol prerobený na triedu, aj bývalá miestnosť školníka bola prerobená na triedu. Kapacity už nie sú nikde, aby sa urobili tie zaškoľovacie triedy. Čo sa týka tých tímov v školách, tie, sa mi zdá, narazia na finančné možnosti. A to hovorím úplne len môj vlastný názor, vy si môžte myslieť dačo iné. A čo sa týka zmien školských vízií, to učiace Slovensko, mučiace Slovensko, na to sa veľmi dobre pamätám. Ale ako sa dobre pamätám, veľmi sa páčilo aj pánovi Poliačikovi, aj pánovi súčasnému ministrovi pánovi Gröhlingovi. Takže to je taký trošku paradox. Ďakujem.
M. Hort, podpredseda NR SR: (2009-09-10):
Pán poslanec Fronc bol písomne prihlásený do rozpravy a preto sa teraz pýtam, kto sa hlási do rozpravy ústne. Konštatujem, že nikto. Vyhlasujem rozpravu za skončenú. Pán podpredseda vlády, chcem sa spýtať, chcete zaujať stanovisko k rozprave? Áno, nech sa páči.
Hlina, Alojz, poslanec NR SR (2015-12-08):
Počkajte, počkajte. To chcem len povedať, dvetisíc... (Reakcia ministra vnútra.) Dobre. Pán kolega, meritórne chcem hovoriť inú vec. (Prerušenie vystúpenia predsedajúcim.)
Laurenčík, Milan, podpredseda NR SR (2021-06-16):
Faktickú poznámku má pripravenú aj pán poslanec Richard Nemec, nech sa páči.
M. Hort, poslanec: (2002-07-10):
J. Migaš, predseda NR SR: Hlasujeme o pozmeňujúcich návrhoch pána poslanca Horta spoločne. Hlasujeme. (Hlasovanie.) Prítomných je 98 poslancov, za 70, proti 4, zdržalo sa 23, nehlasoval 1. Pozmeňujúce návrhy pána poslanca Horta sme schválili. To je všetko, áno?
Daniš, Zoltán, poslanec NR SR (2015-04-17):
Ďakujem. Juraj, keď som ťa počúval, tak som si povedal, no po čase opäť jeden slušný, korektný pokojný tón. Veľmi sa mi páčilo, že si zdôrazňoval a apeloval, aby sme sa vrátili k nejakej slušnosti, aby sme začali racionálne konať, bez emócií. Zrejme na všetkých kolegov to nejako nezabralo. Veľmi sa mi páčili, to boli také triviálne príklady, čo pochopí aj laik, to bola tá, ten príklad s tou kúpeľnou pre Paľka Hrušovského, ale keď ste dobre, priatelia, počúvali, tak podpredseda vlády Ľubo Vážny vysvetlil úplne korektne a konkrétne, kde začali tie problémy. Chcem povedať (reakcie z pléna), chcem povedať, že darmo tu znášate, prosím vás pekne, nejaké obvinenia na Juraja. Juraj je jeden charakterný človek, okrem toho je stavbár, rozumie veci a on vôbec nemá nič so Širokým. Toto je, priatelia, iná firma. Nechytajte sa, toto je Váhostav-SK. Aspoň niečo by ste mali vedieť. Keď chcete (reakcia z pléna) o tom diskutovať, naštudujte si veci! Okrem toho veľmi sa mi páči a osvojil som si a potvrdzujem, že tak isto to chápem, čo si povedal, Juraj, prílišná snaha ukázať, ako sa dajú stavať lacnejšie diaľnice. Toto bolo, prosím vás pekne, motto zrejme bývalej vlády a konkrétne tých problémov, ktoré vznikli pod vedením tuná už dneska tak toľko kritizovaného nášho podpredsedu. Ďalej, prosím vás pekne, chcem zdôrazniť, ale ja som to už povedal vo svojej poznámke, zodpovednosť je aj za nereálne nízke, neobvyklé ceny, za nereálne ceny, za ktoré sa to nedá zrealizovať, a výsledok je taký, prosím, že prejaví sa to potom u tých subdodávateľov, ktorí nedostanú skutočne zaplatené za prevedenú prácu. Ďakujem. (Potlesk.)
Simon, Zsolt, poslanec NR SR (2015-04-22):
Ďakujem pekne. Pán kolega Číž, dnes ráno o 9.00 hod. sme mali hlasovať a potom pristúpiť k návrhom vlády na riešenie veriteľov Váhostavu. Veľmi krásne ste tu dlho rečnili, ale žiadne, žiadne riešenia z vašich úst som si nevypočul. Prepášte, že to musím tak povedať, ale počúval som dlhé minúty len žvásty zo strany vládneho SMER-u, aj dnes, aj teraz od kolegov SMER-u vo faktických pripomienkach. Preto si dovoľujem položiť jednu otázku smerom k vám a poprosím, keby ste odpovedali. Kde sú smerácke finálne návrhy riešenia problému, o ktorom máme rokovať? Kde sú finálne návrhy riešenia? Tie nemáte. SMER ich nemá ešte ani v tejto chvíli. Nikto z kolegov zo SMER-u ich nevie predstaviť, lebo ich nemáte k dispozícii.
T. Cabaj, podpredseda NR SR: (2009-10-21):
Otváram rozpravu. Do rozpravy som nedostal žiadnu písomnú prihlášku. Pýtam sa, panie poslankyne, poslanci, kto sa chce prihlásiť do rozpravy ústne. Keďže to tak nie je, končím možnosť prihlásiť sa do rozpravy. Zároveň vyhlasujem rozpravu za skončenú. Pán minister, ďakujem za uvedenie všetkých návrhov v celom bloku. Prerušujem rokovanie o tomto bode programu. Pre poriadok uvádzam, že sme odhlasovali, že body 23 až 29 sa prerokujú v piatok 23. októbra o 9.00 hodine, body 30 až 34 sa prerokujú v utorok 27. októbra 2009 o 9.00 hodine. Takže, panie poslankyne, páni poslanci, by sme mali pokračovať bodom 35. A to je vládny návrh zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a o zmene a doplnení niektorých zákonov . Máme tento vládny návrh zákona prerokovať v prvom čítaní, predkladateľom má byť podpredseda vlády a minister vnútra Robert Kaliňák. Zatiaľ ho nevidím v rokovacej sále. Vyhlasujem krátku technickú prestávku. (Technická prestávka.)
Heger, Eduard, poslanec NR SR (2018-05-16):
Ďakujem pekne. Ja by som chcel taktiež pripomenúť členom kontrolného výboru pre Vojenské spravodajstvo, že o 12.30 sa stretávame na obvyklom mieste na Západnej terase. Ďakujem.
Glváč, Martin, podpredseda NR SR (2019-09-25):
Ďakujem. S faktickými poznámkami dvaja poslanci, končím možnosť prihlásiť sa. Pán poslanec Martin Kotleba.
Fico, Robert, poslanec NR SR (2020-03-20):
Ďakujem pekne, pán predsedajúci. Mňa prekvapuje, že po tom, čo som časť môjho vystúpenia venoval poďakovaniu vláde a všetkým ľuďom, ktorí dnes bojujú proti tejto pandémii, ani jeden jediný, ktorý mal faktické poznámky za novú vládnu koalíciu, nepovedal slovenskej verejnosti, lekárom a vláde ani mäkké f. To len svedčí o tom, že pre nich je táto téma len téma politická, nie je to téma vecná. A preto ja využijem čas, ktorý mám, ešte raz, aby som zopakoval dve základné posolstvá z môjho vystúpenia. Po prvé, SMER – sociálna demokracia nebude vytĺkať politický kapitál z pandémie, tak ako sme nevytĺkali politický kapitál z vraždy novinára a jeho priateľky. Naopak, verím, že všetko to, čo vláda urobila pod vedením Petra Pellegriniho, je dobrý základ, aby vláda, ktorú budeme v tomto podporovať, mohla v boji proti tejto nebezpečnej kríze pokračovať. Druhé posolstvo boli fakty. Upozornil som Národnú radu Slovenskej republiky, ktorá ide voliť druhého najvyššieho ústavného činiteľa, že okolnosti, ktoré sú spojené s jeho činnosťou v minulosti, vytvárajú pre Slovenskú republiku vážne bezpečnostné riziko. Je mi ľúto, že médiá o tom doteraz nehovorili a základné informácie sa začali objavovať v širšom rozsahu až po parlamentných voľbách. Ale SMER – sociálna demokracia je vyspelá sociálnodemokratická strana, ktorá nesie zodpovednosť za to, ako táto krajina vyzerá. My sa k tomu hlásime. Dnes sme v opozícii, ľudia rozhodli. A chceme túto opozičnú politiku robiť tak dobre, ako sa len dá. A dokončím to jednou myšlienkou. Dámy a páni, tvrdíte, že každý rok sme na korupciu ukradli 2 mld., takže ich máte k dispozícii, pretože korupcia 29. februára skončila, môžte ich použiť v boji proti koronavírusu. (Potlesk.)
Grendel, Gábor, poslanec NR SR (2016-06-07):
Ďakujem za slovo. Nezapásaný, cez dve plné čiary. Normálny človek by za týchto okolností sklopil uši a zaplatil pokutu. Toto je príbeh o tom, aký rešpekt má pán Bašternák, váš človek pred políciou. Žiaden. Toto je príbeh o tom, čo je schopný pán Bašternák, váš človek, urobiť kvôli 150 eurám. Všetko. Odkiaľ má pán Bašternák, váš človek, takú moc v polícii? Komu vtedy telefonoval? Pán minister by to určite vedel obratom zistiť, tak ho vyzývam, aby zverejnil informáciu, komu vtedy pán Bašternák, váš človek, telefonoval. Tento príbeh smrdí dvojnásobným zneužívaním právomoci verejného činiteľa. Po prvé vtedy, keď z krajského riaditeľstva a potom z obvodného oddelenia funkcionári tlačili hliadku do toho, aby neriešili tento priestupok. To bolo prvé zneužívanie právomoci verejného činiteľa. A druhé, na inšpekcii ministerstva vnútra, kde zjavne krajský riaditeľ pán Faragó poslal podnet, ktorý sa ututlal. Normálna reakcia ministra vnútra po zverejnení týchto informácií je, minimálne jedno rozsiahle personálne zemetrasenie medzi funkcionármi policajného zboru a inšpekcie.
T. Cabaj, podpredseda NR SR: (2009-05-20):
Pán kolega Rafaj, máte slovo.
J. Senko, poslanec: (2009-04-15):
Vo vašej argumentácii zaznievalo, že to nie je potrebné. Táto regulácia je v prospech garancie ľudských práv. To neznamená, že niekto z nás si neváži to, čo ste vy tu hovorili, kultúru niekoho iného. Kultúru, jazyk niektorého iného národa. Ja si myslím, že slovenský národ je dostatočne tolerantný a tolerantne sa aj k ostatným národnostiam, aj národom správa. Používanie štátneho jazyka spoločne s jazykom národnostných menšín si myslím, že pomáha napĺňať jeden zo základných cieľov Charty o porozumení a vzájomnom zbližovaní medzi jazykovými skupinami žijúcimi v danej oblasti. Bez toho by to asi nebolo. Na druhej strane by som vás rád ale upozornil aj na jedno, že predmetný zákon, ktorý je tu, nerieši právo používania jazykov národnostných menšín vo verejnom styku. Novela zákona o štátnom jazyku plne rešpektuje všetky platné zákonné práva príslušných... (Prerušenie vystúpenia časomierou.)
Mikloš, Ivan, podpredseda vlády a minister financií SR (2010-09-10):
Ďakujem pekne. Vážený pán predseda, vážené panie poslankyne, vážení páni poslanci, predkladám na rokovanie Národnej rady Slovenskej republiky vládny návrh zákona o špecifických štátnych zárukách a o zmene a doplnení niektorých zákonov. Návrh tohto zákona vypracovalo ministerstvo financií v súvislosti so schválením majetkovej účasti Slovenskej republiky v Európskom finančnom stabilizačnom nástroji. Európsky finančný stabilizačný nástroj je súčasťou komplexného balíka opatrení, o ktorých rozhodla Rada EKOFINU 9. mája 2010. Národná rada vyslovila s rámcovou zmluvou, ktorou sme sa pripojili k tomuto finančnému stabilizačnému nástroju súhlas 11. augusta 2010 a prezident ju ratifikoval 31. augusta 2010. Zmyslom návrhu zákona je vytvoriť legislatívne podmienky pre poskytnutie a realizáciu špecifických štátnych záruk v súlade s rámcovou zmluvou. Navrhovaný zákon nebude mať dopad na štátny rozpočet, nebude mať vplyv na rozpočty obcí a rozpočty VÚC, nebude mať negatívny vplyv na životné prostredie, zamestnanosť ani podnikateľské prostredie. Odporúčam Národnej rade, aby schválila návrh zákona o špecifických štátnych zárukách a o zmene a doplnení niektorých zákonov. Ďakujem pekne.
Danko, Andrej, predseda NR SR (2018-02-13):
Ďakujem. Vyhlasujem rozpravu za skončenú. Chce zaujať stanovisko navrhovateľ? (Reakcia z pléna.) Dve faktické, pán poslanec Mihál, Petrák. Uzatváram možnosť prihlásenia. Nech sa páči.
Vargovčák, Marek, poslanec NR SR (2010-10-20):
Ďakujem pekne za slovo. Vážený pán predsedajúci, vážené kolegyne, vážení kolegovia, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vystúpil v prvom čítaní k návrhu poslancov Národnej rady Slovenskej republiky Miroslava Beblavého, Martina Poliačika, Petra Osuského a Jany Žitňanskej na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov (tlač 128), ako určený spravodajca výborom Národnej rady Slovenskej republiky pre vzdelávanie, vedu, mládež a šport uznesením č. 19 z 30. septembra 2010 a podal spravodajskú informáciu k tomuto návrhu zákona. Návrh zákona bol doručený poslancom Národnej rady Slovenskej republiky v zákonnej lehote pred schôdzou Národnej rady Slovenskej republiky. Predseda Národnej rady Slovenskej republiky rozhodnutím č. 111 z 24. septembra 2010 navrhol prideliť návrh zákona na jeho prerokovanie výborom a navrhol gestorský výbor a lehoty na jeho prerokovanie. Konštatoval, že návrh zákona spĺňa všetky náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. S ohľadom na oprávnenia, ktoré pre mňa ako spravodajcu výboru vyplývajú z rokovacieho poriadku Národnej rady Slovenskej republiky, odporúčam aby sa Národná rada po rozprave o návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady odporučí predmetný návrh zákona prerokovať v druhom čítaní. V prípade ak sa Národná rada Slovenskej republiky rozhodne návrh zákona prerokovať v druhom čítaní, podľa § 74 ods. 1 zákona o rokovacom poriadku Národnej rady v súlade s návrhom predsedu Národnej rady Slovenskej republiky odporúčam Národnej rade prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Za gestorský výbor navrhuje predseda Národnej rady Slovenskej republiky určiť Výbor Národnej rady pre vzdelávanie, vedu, mládež a šport s tým, aby výbory, ktorým bol návrh zákona pridelený, ho prerokovali v druhom čítaní vo výbore do 24. novembra 2010 a v gestorskom výbore do 26. novembra 2010. Pán predsedajúci, ďakujem, skončil som svoju spravodajskú informáciu a odporúčam otvoriť rozpravu.
Paška, Pavol, predseda NR SR (2012-05-10):
Ďalší prihlásený je pán poslanec Viskupič. Nie je v sále. Stráca poradie. Pán poslanec Érsek.
Sulík, Richard, predseda NR SR (2011-06-01):
Pán poslanec Kalist.
Glváč, Martin, podpredseda NR SR (2016-05-24):
Ďakujem veľmi pekne. Otváram týmto rozpravu o tomto bode programu. Hlási sa niekto do rozpravy? Nie je tomu tak. Vyhlasujem rozpravu za skončenú a uzatváram, prerušujem rokovanie o tomto bode programu. Ďakujem. Nasleduje rokovanie o dvoch bodoch schváleného programu, ku ktorým bude zlúčená rozprava. Prvým bodom je Výročná správa o členstve Slovenskej republiky v Európskej únii – hodnotenie a aktuálne priority vyplývajúce z Pracovného programu Európskej komisie . Je to tlač 44. A druhým bodom je Informácia ministra zahraničných vecí a európskych záležitostí Slovenskej republiky o prioritách predsedníctva Slovenskej republike v Rade Európskej únie . Odovzdávam slovo ministrovi zahraničných vecí Miroslavovi Lajčákovi, aby obidva materiály uviedol.
Sulík, Richard, predseda NR SR (2011-07-01):
Ďakujem. Takže to bolo nadnes vsjo. A máme na stredu ráno štyroch rečníkov prihlásených. Takže po záväznom programe budeme pokračovať touto debatou. Ďakujem. Prajem všetkým pekný víkend, predĺžený, ničím nerušený, Maroško. (Prerušenie rokovania o 15.00 hodine.)
Kollár, Boris, predseda NR SR (2022-09-20):
S ďalšou faktickou vystúpi pán poslanec Pročko. Nech sa páči, pán poslanec.
R. Raši, minister zdravotníctva SR: (2008-10-30):
Ďakujem pekne za pozornosť.
Kollár, Boris, predseda NR SR (2022-11-29):
Pripomínam poslancom, že na vyslovenie súhlasu s medzinárodnou zmluvou je potrebný súhlas nadpolovičnej väčšiny všetkých poslancov. Prosím, prezentujme sa a hlasujeme. (Hlasovanie.) Prítomných 141 poslancov, za 125, proti 7, zdržalo sa 9. Konštatujem, že Národná rada vyslovila súhlas s uvedenou zmluvou. Teraz prosím spoločného spravodajcu z výboru pre hospodárske záležitosti poslanca Vojtecha Tótha, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 71/2013 Z. z. o poskytnutí, poskytovaní dotácií v pôsobnosti ministerstva hospodárstva. Je to tlač 1206, bod 13 schváleného programu. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov , tlač 1206.)
Blanár, Juraj, podpredseda NR SR (2022-05-19):
Pani poslankyňa Pleštinská s faktickou poznámkou.
Hrnčiar, Andrej, podpredseda NR SR (2016-06-16):
Pán poslanec Budaj.
Želiezka, Ľubomír, poslanec NR SR (2017-06-19):
Aj ja ďakujem. Vážený pán podpredseda, kolegyne, kolegovia, z poverenia gestorského výboru pre ľudské práva a národnostné menšiny, uvádzam spoločnú správu výborov o prerokovaní správy o činnosti komisára pre deti (tlač 494a). V súlade s príslušným rozhodnutím predsedu Národnej rady predmetnú správu prerokoval výbor pre sociálne veci a výbor pre ľudské práva a národnostné menšiny, ktorý bol zároveň gestorským výborom. Výbor pre ľudské práva a národnostné menšiny k správe neprijal uznesenie, nakoľko predložený návrh uznesenia nezískal podporu potrebnej väčšiny poslancov výboru. Výbor pre sociálne veci odporúčal Národnej rade zobrať správu na vedomie. Gestorský výbor na základe uznesení určených výborov a na základe rozpravy vo výbore odporúča Národnej rade zobrať správu na vedomie. Návrh na uznesenie Národnej rady je v prílohe tlače 494a. Pán podpredseda, prosím, otvorte rozpravu.
P. Hrušovský, predseda NR SR: (2004-09-21):
(Hlasovanie.) 137 prítomných, 102 za návrh, 16 proti, 18 sa zdržalo, 1 nehlasoval. Body zo spoločnej správy sme schválili. Ďalší návrh... M. Juščík, poslanec: Ďalšie návrhy nie sú. Vážený pán predseda, z poverenia gestorského výboru pre životné prostredie a ochranu prírody mám poverenie, aby sme celkový návrh prerokovali v treťom čítaní s návrhom schváliť.
Ďuriš Nicholsonová, Lucia, podpredsedníčka NR SR (2016-12-07):
Pán poslanec Žarnay.
Viskupič, Jozef, poslanec NR SR (2016-12-06):
Pán primátor, podľa mňa toto je jasný a evidentný príklad, ako sa legislatíva nemá robiť. Vy ste prišli s návrhom zákona zhruba pred rokom, zbehlo sa prvé, druhé čítanie a vznikol z toho taký galimatiáš, že teraz ste si vytvorili ako keby tretie čítanie a svojím vlastným pozmeňujúcim návrhom opravujete to rozliate mlieko, ktoré sa s vaším návrhom zákona dostalo do témy miestneho poplatku. Myslím si, že dá sa oceniť snaha vylepšiť tento zákon od vašich koaličných partnerov, ale vo vašej osobe ako pôvodný predkladateľ, kde mnohé z týchto vecí vám vyčítala vtedajšia odborná verejnosť, kde z toho vypadlo, že ľudia, ktorí chcú rekonštruovať svoje činžiaky alebo bytové domy, by boli tak isto spoplatnení, to boli všetky chyby, ktoré neviem, prečo to bolo také dôležité, tak rýchlo ako poslanecký návrh zákona váš a pána Rašiho je prijať takto pred rokom. Myslím si, že mnohé z týchto vašich prechodných ustanovení a zmien, prechodných ustanovení a zmien zmien sme si mohli ušetriť, pretože teraz sa v tom podľa mňa nikto reálne nevyzná a dnes robíte výnimky výnimiek v rámci prechodných ustanovení, pretože ako keby začali platiť dva právne stavy a je možnosť a bola by možnosť, že niekto bude musieť zaplatiť dvakrát. Takže myslím si, že je to poučenie pre celé plénum, že nabudúce by legislatívny proces mal mať svoje parametre a v medzirezorte by sa tieto chyby dali odstrániť predtým, ako budú platné a účinné.
Laššáková, Jana, podpredsedníčka NR SR (2015-02-05):
Pán poslanec nechce reagovať, vyhlasujem rozpravu za skončenú. Pán navrhovateľ, chcete zaujať stanovisko? Nech sa páči.
Zmajkovičová, Renáta, podpredsedníčka NR SR (2013-06-17):
Pán poslanec Gál.
Karas, Viliam, dočasne poverený minister spravodlivosti SR (2023-02-02):
Nebola to otázka.
Pročko, Jozef, poslanec NR SR (2024-06-26):
Dobré to bolo, Roman. Ja by som ti chlapsky položil jednu otázku. Je strašne veľa nahrávok, Roman, ktorých sa boja, strašne veľa nahrávok, na ktorých rozprávajú o tom, ako korumpovali, ako Žilinka im odkazuje, že sa nemajú čoho báť. Je strašne veľa nahrávok, ktoré ukazujú, ako podlo to tu viedli, ako a čo tu robili, je strašne veľa... Ja sa ťa spytujem, Roman, ako chlap, čo si myslíš o tých nahrávkach. Čo si myslíš ako chlap, Roman, o tých zmanipulovaných nahrávkach čurillovcov, za ktoré dostal, za čurillovcov dostalo 90-tisíc ministerstvo pokutu, že ich neprávom prepustili. Roman, čo si ty myslíš ako chlap, ale povedz mi na rovinu ako správny chlap, veď to chcú smeráci, byť správny chlap. Čo si ty, Roman, myslíš o tom, že tu máme niekoľkonásobne obvineného Gašpara. Roman, ty si myslíš ako správny chlap, veď oni sú správni chlapi títo smeráci, to sú takí čestní, takí rovní, oni ti len vyrazia mobil, keď si ich natáčaš a rozbijú ti ten mobil. Takže, Roman, čo si ty myslíš ako správny chlap. Mal by byť obvinený Gašpar v normálnom svete, normálnom, čestnom, demokratickom svete podpredseda Národnej rady? Veď oni to chcú, oni sú takí správni chlapi, oni len správne kšeftujú, oni sa len správne dohodnú. Roman, hovoril si presne o tom, že deeskalovať napätie, ale kto? Huliak, ktorý tu rozpráva, že sme hyeny? Kto? Fico, ktorý rozpráva, že nám majú dať lopatou po hlave, že nás majú fackať? Kto? Michelko, ktorý rozpráva, že sme vredy, že nás treba, že nás treba z tejto spoločnosti vyrezať? Toto je, toto je to? Kedy ste vy od nás počuli, že sme vám rozprávali, že ste psychopati, že ste idioti, že ste blázni? My sa k vám správame veľmi, veľmi slušne. To, čo predvádzate aj s čurillovcami, veď pred chvíľou tu jeden taký ten boxerista rozprával o tom, že čurillovci, čurillovci a potom hovoril o prezumpcii neviny. Vy ste správni chlapi? Viete, čo ste? Ľudia, ktorí kšeftujú a kvôli... (Prerušenie vystúpenia časomerom.)
Jurinová, Erika, podpredsedníčka NR SR (2015-06-26):
Vážené panie poslankyne, páni poslanci, budeme pokračovať záverečným slovom k zákonu pánov poslancov Chrena, Miškova, Kollára a Krajcera, k zákonu o dani z pridanej hodnoty. Prosím tých, ktorí nemienia počúvať vystúpenie kolegov, aby opustili sálu a prosím, aby sa v sále kolegovia utíšili. Takže dávam záverečné slovo pánovi poslancovi Miškovovi. (Pokračovanie v rokovaní o návrhu poslancov Národnej rady Slovenskej republiky Martina Chrena, Juraja Miškova, Jozefa Kollára a Daniela Krajcera na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1607.)
Hrušovský, Pavol, podpredseda NR SR (2011-03-22):
Dávam slovo pánovi poslancovi Mamojkovi, ktorý nie je prítomný v rokovacej sále, preto stráca poradie. Pani poslankyňa Vitteková, ďalšia poslankyňa prihlásená, ide pán poslanec Číž, prihlásená do rozpravy. Nech sa páči.
Hajko, Jozef, poslanec NR SR (2024-05-14):
Pán poslanec, ak sa dostanem k slovu, pán poslanec tu poukazoval na to, že sa posilňujú zase právomoci Úradu pre reguláciu sieťových odvetví. Áno, ja som na to už upozornil pri zákone, o ktorom sme rokovali nedávno, ak, tak mohlo sa to riešiť spoločne v jednom zákone. Áno, z úradu sa nám stáva niečo stále mocnejšie a mocnejšie a deje sa to ešte v skrátenom legislatívnom konaní. No ja si spomínam na iný prípad z minulosti, keď pre jednu automobilku sa schválila taká zmena zákona, že vyňatie poľnohospodárskej pôdy nestálo nič, stálo len nulu, hej? Tak ja len apelujem na to, aby sme prijímali také zákony, ktoré sú, ja to stále hovorím, aj do zlého počasia, pretože každý zákon sa dá zneužiť. Ja chápem problémy, ktoré sú na východnom Slovensku, ale neviem, či toto je práve ten spôsob, ako by sa to, akým by sa to malo robiť. Úrad pre reguláciu sieťových odvetví je tu preto, má to v názve, aby reguloval, aby reguloval. Je to, je to inštitúcia, ktorá má byť mimovládna, to znamená, nemá mať s vládou nič spoločné, nezávislá a nemá byť nástrojom, nástrojom, ako si vláda vykonáva svoju hospodársku politiku. Takže by som očakával, že to, čo povedal aj pán poslanec, že takýto vážny zásah by mal byť schvaľovaný riadnym spôsobom v riadnom legislatívnom konaní, to znamená s medzirezortným pripomienkovým konaním a tak ďalej, so všetkým, čo s tým súvisí. A možno, možno by to malo byť v jednom balíku, táto diskusia o tomto zákone aj o tom, že ako budú vyzerať ceny energií budúci rok. Ja so záujmom čakám, s čím príde ministerstvo hospodárstva a s čím príde Úrad pre reguláciu sieťových odvetví, pretože avíza sú, že plošná energetická pomoc budúci rok končí.
Fico, Robert, poslanec NR SR (2021-09-28):
Minister hospodárstva ušiel z Národnej rady, lebo nemá odpoveď, čo idú urobiť s cenami elektriny, čo idú robiť s cenami tepla a čo idú robiť s cenami plynu. To je jednoduchá odpoveď. Veď keby tú odpoveď mal na túto základnú otázku, tak sem príde a niečo povie. A pripomeniem ešte jednu vec kolegom zo SaS, ešte to budú počuť, kým budú po schodoch utekať. V 2010 – 2012 sa zvýšil inštalovaný výkon zo 120 na 560 MWh. Kto bol ministrom hospodárstva? Kandidát za SaS. Kto vtedy podporoval výrobu elektrickej energie zo slnka? Samozrejme, pán Galek, terajší súčasný štátny tajomník na ministerstve hospodárstva. Toto je všetko vec politickej strany Sloboda a Solidarita a mohli by sme pokračovať. Ale nech tu nerozpráva pán minister o TPS-ke, lebo on nevie, aký je rozdiel medzi TPS-kou a G komponentom. Pretože keby vedel, o čom je TPS-ka, tak vie, že TPS-ka a súčasne cena elektriny je spojená, sú to spojené nádoby. Keď ide hore cena elektriny, ide hore TPS-ka. Dnes má Úrad pre reguláciu silné nástroje na to, ako môže znižovať cenu a môže zagarantovať, že cena nepôjde tak hore, ako to je teraz. Ale oni to nechcú. Oni chcú urobiť jednoducho dereguláciu. Neviem, dámy a páni, samozrejme, všetky médiá teraz utekali za uplakaným Sulíkom, ktorý bude vyplakávať, že čo on chudák, mu nedovolili v parlamente rozpravu. Sulík ušiel z Národnej rady, lebo nepozná odpovede, ktoré dostal od poslancov Národnej rady. Ďakujem pekne. (Potlesk.)
Karahuta, Jaroslav, poslanec NR SR (2021-02-03):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, Výboru Národnej rady pre hospodárske záležitosti a Výboru Národnej rady pre pôdohospodárstvo a životné prostredie... (Prerušenie vystúpenia predsedajúcim.)
Danko, Andrej, predseda NR SR (2018-02-15):
Vážené panie poslankyne, vážení páni poslanci, poprosím o zaujatie miest a pokračujeme v 26. schôdzi Národnej rady Slovenskej republiky. Vážené panie poslankyne, vážení páni poslanci, otváram desiaty rokovací deň 26. schôdze Národnej rady Slovenskej republiky. Na dnešnom rokovacom dni o ospravedlnenie požiadali, na 26. schôdzi Národnej rady, pani Antošová, Faič, Goga, Gröhling, Mihál, Zimenová. Na zahraničnej pracovnej ceste sú poslanci: pán poslanec Fedor, Kondrót, Krajkovič, Kvorka, Matejička, Pčolinský. Vážení páni poslanci a poslankyne, pokračujeme hlasovaním. Toto nebolo osobné, pán Pčolinský, ja som vás nevidel, ale je to tu napísané. (Reakcia z pléna.) Aby ste to zase nebral osobne, dobre? (Povedané so smiechom.) Takže pristúpime k hlasovaniu. Prosím spravodajcu, ktorého určil navrhnutý gestorský ústavnoprávny výbor, poslanca Jána Marosza, aby uviedol hlasovanie v prvom čítaní o návrhu poslancov Pčolinského, Kollára, Krajniaka a Pčolinskej na vydanie zákona, ktorým sa mení a dopĺňa Exekučný poriadok (tlač 828), bod 61 schváleného programu. Nech sa páči. [Hlasovanie o návrhu poslancov Národnej rady Slovenskej republiky Petra Pčolinského, Borisa Kollára, Milana Krajniaka a Adriany Pčolinskej na vydanie zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov a ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 828.]
P. Paška, predseda NR SR: (2009-10-22):
(Hlasovanie.) 131 prítomných, 112 za, 1 proti, 18 sa zdržalo. Návrh sme postúpili do druhého čítania.
Blanár, Juraj, podpredseda NR SR (2022-11-10):
S faktickou poznámkou pán poslanec Pročko.
Paška, Pavol, predseda NR SR (2013-10-18):
(Hlasovanie.) 137 prítomných, 133 za, 4 sa zdržali. Návrh uznesenia sme schválili. Vážené pani poslankyne, vážení poslanci, odhlasovali sme prerokované body. Vyhlasujem prestávku do 11.40 a budeme potom pokračovať v rokovaní do 14. hodiny ďalšími bodmi programu. (Prestávka.) (Po prestávke.)
Figeľ, Ján, podpredseda NR SR (2013-09-13):
Nech sa páči, s ďalšou faktickou Jozef Viskupič.
K. Tóthová, poslankyňa: (2007-09-18):
Ďalej. Pán poslanec, hovorili ste, že máme dohovor o počítačovej kriminalite. Veď som vám čítala. Z počítačovej kriminality čl. 12 ods. 3 v závislosti od právnych zásad strany môže byť zodpovednosť právnickej osoby trestnoprávna, občianskoprávna a správnoprávna. Nestihli ste zrejme sledovať, alebo ste zle sledovali to, čo som hovorila. Naraz vystúpite, že tento dohovor už dáva povinnosť. Ani tento nedáva. Opakujem, keď mám názor, veľmi dôsledne idem za argumentmi, nech neľutujem čas pre štúdium a doviedla som vás do situácie, že neimplantujte mi, že nechceme zodpovednosť. Chceme, len nehovorte, že z dohovorov vyplýva povinnosť. Pretože klamete, klamete v tejto snemovni, klamete v tlači, klamete v televízii s postavením vševedúceho. Citovali ste nejakého pána profesora. Ja by som vám troch vedela odcitovať, tiež aj zahraničných, ktorí povedali, tam, kde je možné administratívne, je to rýchle a štát je dôsledný, môžeme administratívnym. A aj niekde sa to uplatňuje. Takže berte názor takto, ja si myslím, že v súčasnosti predložený váš legislatívny návrh, ktorý vychádza z povinnosti, nie je pravdivý, nevychádza z pravdivých základov.
Valocký, Jozef, poslanec NR SR (2020-04-07):
Dobre, ďakujem pekne. Pán minister, ja si vás pamätám, keď ste vždy hovoril, že treba byť slušný, treba posudzovať veci tak, ako sa majú, a teraz vlastne, keď ste vystúpil a ste kvázi osočoval poslanca Kuffu, že ste povedal, že šíri poplašnú správu, že sú to bludy a tak ďalej, no tak vy ako odborník a pravdepodobne na životné prostredie a na všetko od tribún po, po, ja neviem, diskotéky, tak pravdepodobne budete aj zodpovedný, ak vydržíte štyri roky, tak sa vás budeme pýtať v druhom-treťom roku, ako je to teda s tými fľašami, či sú teda tie z umelej hmoty, ja to tak pre ľudí poviem, lepšie, ako sú sklenené, a tak ďalej, čiže z tejto problematiky sa, pán minister, nevyzujete. Hovorili ste v minulosti a vy ste bol ešte tak aj relatívne slušný ako opozičný poslanec, hovorili ste vždycky o kultúre. No vaša kultúra prejavu smerom k opozičnému poslancovi sa rovná nula a mínus desať na deviatu. Tak sa, prosím vás, spamätajte, lebo vy ani ministrom vždy nemusíte byť, a keď ste taký odborník, čo predpokladám, že asi ste, keď ste zobral životné prostredie, tak sa vás budeme na toto vždycky pýtať. Na sklené fľaše a umelé fľaše. Ďakujem pekne.
Grendel, Gábor, podpredseda NR SR (2022-09-27):
Želá si záverečné slovo pán spravodajca? Nie. Ďakujem pekne. Prerušujem rokovanie o týchto bodoch programu. Vyhlasujem dvojminútovú prestávku, po ktorej pristúpime k hlasovaniam. (Prestávka.)
Bagačka, Michal, poslanec NR SR (2012-08-02):
Ďakujem pekne za slovo. Ja si myslím, že aj v tom vystúpení, a keď sa to zopakuje desaťkrát, dvadsaťkrát, myslím, že je to dobré znova pripomenúť, že myslím, že táto doba nie je doba na experimenty, a preto priblížiť sa ku krajinám, ktoré majú odvod 2, 3, 4 %, tak ako máme teda snahu sa dostať k týmto číslam, je, myslím, že dobré. A myslím, že preexperimentovať v tomto momente na ľuďoch nie je dobrý spôsob. A to, pani kolegyňa, že ste primátorka, pre mňa znamená, že ste dennodenne s ľuďmi, že riešite problémy ľudí, o ktorých možná niektorí kolegovia, ktorí sú tu dlho, len počúvajú, pretože tu neotvorí dvere občan obce alebo mesta a nepríde k vám s problémami všelijakými od tých najľahších až po tie najťažšie. A to nemôžu pochopiť ľudia, ktoré neboli v priamych voľbách, ale len sa nejak ocitli na kandidátke strany. A chápem teda, že to ani nemôžu pochopiť. Ďakujem.
V. Veteška, podpredseda NR SR: (2003-11-11):
Dovoľte mi, vážené kolegyne, kolegovia poslanci, ospravedlniť sa pánovi poslancovi Hanzelovi. S faktickou poznámkou sa prihlásil ešte na poslanca Mikuša. Tak prosím, keby ste teraz pán Hanzel vystúpili. B. Hanzel, poslanec: Ďakujem pekne, pán predsedajúci. Ja som si nikdy nerobil právo na rozum, a preto som s radosťou počúval múdreho človeka, akým je pán Mikuš, ktorý hovoril k veci, spomenul fakty, ku ktorým naozaj, myslím si, každý z nás, ktorý má trošičku proslovenské cítenie a zváži si ich, mal by zaujať normálne stanovisko. Boli tam napr. otázky: Zvýšila sa cena produktu? Zvýšila sa zamestnanosť? Ja nebudem na to odpovedať. Myslím, že každý z vás na tieto otázky odpoveď vie. Ďalšia otázka bola, aký bol reálny dôvod privatizácie. Zas myslím si, že skoro nikto z nás na to nevie odpovedať, možnože okrem niektorých. Nepovažuje súkromný vlastník zisk nad bezpečnosť a spoľahlivosť? Ja odpoviem, že áno. A naviac ešte aj ten zisk vyvezie za hranice. Ja som minulý týždeň bol na poslaneckom výjazde v jednom meste a môžem vám povedať, že mi na rovinu povedali, že zahájili práce v budove, ktorá vôbec nebola kolaudovaná. A pýtam sa, či nie je toto porušenie všetkých predpisov, ktoré tu máme, povedzme, na úkor bezpečnosti našich ľudí, lebo zahájiť prácu v budove, ktorá nebola kolaudovaná, v závode, však to je hrozné. A aby ste videli, že mne nejde naozaj o to, aby som kritizoval celý čas, ja budem všetkými desiatimi hlasovať za privatizáciu, keď ma presvedčíte, že to je správne. Napr. to, čo povedal pán Malchárek, to je absolútne rozumná vec. Povedal, že budeme z toho splácať prioritne dlhy, ale len ak budú zaťažovať rozpočet vyššie, ako je predpokladaný výnos z dividend podnikov. Toto je rozumné. Pokiaľ sa na takýchto veciach zhodneme, ale nie ináč, nielen na bezhlavom predaji, tak u mňa určite nájdete podporu. Ďakujem.
Danko, Andrej, predseda NR SR (2016-12-08):
Na vystúpenie pani poslankyne päť faktických poznámok. Uzatváram možnosť prihlásenia s faktickými poznámkami. Poprosím, pán Galko.
Klus, Martin, doterajší podpredseda NR SR (2020-03-20):
Vážené panie poslankyne, vážení páni poslanci, pokračujeme v rokovaní. Prosím povereného overovateľa, aby Národnej rade oznámil výsledok tajného hlasovania.
Adamčík, Eduard, poslanec NR SR (2017-10-11):
Ďakujem za slovo. Ďakujem za slovo, pán predsedajúci. Vážený pán predsedajúci, dovoľte mi, prosím, ako určenému spravodajcovi výboru predniesť spoločnú správu výborov Národnej rady o prerokovaní vládneho návrhu zákona, Colný zákon. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov Národnej rady o prerokovaní vyššie uvedeného vládneho návrhu zákona. Národná rada uznesením č. 759 z 5. septembra 2017 pridelila vládny návrh zákona na prerokovanie týmto výborom: ústavnoprávnemu výboru a výboru pre financie a rozpočet. Určila zároveň výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: Odporúčanie pre Národnú radu návrh schváliť s pozmeňujúcimi a doplňujúcimi návrhmi, výbor pre financie a rozpočet a ústavnoprávny výbor. Z uznesení výborov uvedených v bode III tejto spoločnej správy vyplývajú pozmeňujúce a doplňujúce návrhy uvedené pod bodom IV spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: O bodoch spoločnej správy č. 1, 2, 3, 4 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 219 z 9. októbra 2017. Týmto uznesením výbor zároveň poveril spoločného spravodajcu, mňa, aby na schôdzi Národnej rady pri rokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci. Skončil som, otvorte, prosím, rozpravu.
Ledecký, Vladimír, poslanec NR SR (2021-06-23):
Vážený pán predsedajúci, kolegovia, kolegyne, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 578. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 591 z 31. mája 2021 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 13. septembra 2021 a v gestorskom výbore do 14. septembra 2021. Prosím, pán predsedajúci, otvorte všeobecnú rozpravu.
Pellegrini, Peter, predseda NR SR (2015-11-24):
Prezentujme sa a hlasujme o návrhu pani poslankyni Mezenskej. (Hlasovanie.) Prítomných 138 poslancov, za hlasovalo 56, proti bolo 76, zdržalo sa 6 poslancov. Neschválili sme tento návrh.
Grendel, Gábor, podpredseda NR SR (2023-06-22):
Vyhlasujem rozpravu za skončenú. Chce zaujať stanovisko v záverečnom slove pán navrhovateľ, pán minister? Nie. Pani spravodajkyňa?
P. Hrušovský, predseda NR SR: (2004-06-24):
hodina otázok a odpovedí, ktoré poslanci položili premiérovi, členom vlády včera do 12.00 hodiny a ktoré overovatelia vyžrebovali. Prvú štvrťhodinu bude na otázky odpovedať predseda vlády Mikuláš Dzurinda, ktorého zároveň prosím, aby oznámil, kto za neprítomných členov vlády bude odpovedať na otázky, ktoré boli položené a vyžrebované. Nech sa páči, pán premiér.
Pellegrini, Peter, predseda NR SR (2015-05-20):
Pán poslanec Brixi oznámil, že v rámci oboch predkladateľov má právo stiahnuť.
Blaha, Ľuboš, podpredseda NR SR (2024-01-18):
Takže, vážené pani poslankyne, vážení páni poslanci, budeme pokračovať. Pani poslankyňa Števulová, už by to malo fungovať, tak nech sa páči, máte slovo.
Drábiková, Lucia, poslankyňa NR SR (2022-06-28):
Ďakujem za slovo. Chcem opätovne poďakovať za tento návrh zákona pánovi ministrovi a všetkým ľuďom, ktorí sa na ňom podieľali, celému tomuto tímu, pretože si myslím, že toto je jeden z veľmi dôležitých zákonov. A dlhodobá paliatívna zdravotná a sociálna starostlivosť je naozaj dlhé roky zanedbávaná. A som presvedčená, že tento zákon prinesie naozaj zásadné zlepšenie pre práve týchto pacientov. A takisto chcem apelovať na všetkých mojich kolegov, aby tento návrh zákona podporili. Ďakujem.
Danko, Andrej, predseda NR SR (2017-05-11):
Prosím, prezentujme sa, hlasujeme. (Hlasovanie.) Prítomných 138 poslancov, za 98, zdržalo sa 40. Konštatujem, že sme uvedený návrh schválili.
Hrnčiar, Andrej, podpredseda NR SR (2016-12-08):
Končím možnosť nahlásiť sa s faktickými poznámkami. Nech sa páči, pán poslanec Mazurek.
Pellegrini, Peter, predseda NR SR (2015-10-30):
Pán poslanec Zajac.
Pellegrini, Peter, predseda NR SR (2015-05-05):
Ďakujem pekne. Konštatujem, že som do rozpravy nedostal žiadnu písomnú prihlášku. Dávam teda možnosť prihlásiť sa do rozpravy ústne. Končím možnosť prihlásiť sa do rozpravy. Dvaja páni poslanci. Pán poslanec Hlina a pán poslanec Hrušovský. Nech sa páči, pán poslanec Hlina, máte slovo.
Adamčík, Eduard, poslanec NR SR (2019-09-18):
Pán predsedajúci, keďže sme odhlasovali body zo spoločnej správy, dajte hlasovať o tom, že prerokovaný návrh zákona prerokujeme v treťom čítaní ihneď.